b'\n_START_ARTICLE_\nNanopartikel\n_START_PARAGRAPH_\nNanopartikel er betegnelsen der bliver brugt om partikler der er mindre end 100 nanometer i alle 3 dimensioner. Betegnelsen nanopulver kan ogs\xc3\xa5 blive brugt._NEWLINE_Der er flere m\xc3\xa5der at producere nanopartikler p\xc3\xa5; slid og pyrolyse er ofte brugte metoder. Ved slid males mikro- eller makropartikler til pulver, f.eks. i en roterende tromle fyldt med h\xc3\xa5rde kugler. Ved pyrolyse bliver et organisk stof (enten som v\xc3\xa6ske eller som gas) presset gennem en \xc3\xa5bning ved h\xc3\xb8jt tryk og br\xc3\xa6ndt.\n_START_SECTION_\nNanopartikler og sundhed\n_START_PARAGRAPH_\nDer er nu kommet ny viden om, hvordan nanopartikler af Carbon black kan tr\xc3\xa6nge ind i organismen gennem lunger, mave og tarm.  I forbindelse rejses nu sp\xc3\xb8rgsm\xc3\xa5l om risici for forbrugere ved indtagelse af aktivt kul som efter en druktur og ved ind\xc3\xa5nding af partikler ved kopimaskiner._NEWLINE_B\xc3\xa5de indend\xc3\xb8rs og udend\xc3\xb8rs atmosf\xc3\xa6risk forurening best\xc3\xa5r af nanopartikler. De indend\xc3\xb8rs forureningskilder er stearinlys, madlavning og br\xc3\xb8dristere. Fors\xc3\xb8g p\xc3\xa5 mus og rotter viser at nanopartikler kan medf\xc3\xb8re skader p\xc3\xa5 DNA._NEWLINE_Nanopartikler i tatoveringsfarver bliver transporteret til lymfeknuder, som bliver forst\xc3\xb8rret.'